./data/phi1017/phi013/phi1017.phi013.perseus-lat2.xml
Seneca
Quemadmodum in aegris opportunitas cibi salutaris est et aqua  tempestive data remedii locum obtinuit, ita, quamvis leve et vulgare   beneficium est, si praesto fuit, si proximam quamque horam non perdidit, multum sibi adicit   gratiamque pretiosi sed lenti et diu cogitati muneris vincit  Qui tam parate facit, non est   dubium, quin libenter faciat ; itaque laetus facit et induit sibi animi sui vultum